Johnny Mike Spann

**Johnny Mike Spann** (1969–2001) var en amerikansk paramilitær offiser i Central Intelligence Agency (CIA). Spann var den første amerikaneren som ble drept i kamp under USAs invasjon av Afghanistan i 2001. Han døde i Qala-i-Jangi festningen under et opprør blant al-Qaida-fanger.

## Liv og virke
Spann hadde en sterk religiøs oppdragelse og ble uteksaminert fra Winfield By High School i 1987, der han spilte på det lokale fotball-laget. I desember 1991, mens han studerte ved Auburn University, sluttet han seg til reservestyrkene. Etter eksamen fra Auburn University med en bachelor of science i rettsvitenskap og rettshåndhevelse i 1992, begynte Spann ved befalsskolen på Quantico i Virginia. Spann tjenestegjorde i seks år med US Marine Corps, og i denne perioden var han utstasjonert i Okinawa, Japan og Camp Lejeune i North Carolina, og oppnådde graden kaptein. 

### Tjeneste i CIA
Spann begynte i CIA i juni 1999, fullførte opplæring ved Camp Peary og ble tilknyttet Ground Branch i avdelingen for spesialoperasjoner. I 2001 hadde han midlertidige oppdrag i blant annet Uzbekistan, der han trente lokale styrker, og på Balkan. Han var på CIA hovedkvarteret under 11. september angrepene. Den 17. oktober 2001 ble han en av åtte medlemmer i CIA teamet «Team Alpha» som ble satt inn bak fiendens linjer i Afghanistan, som de første amerikanerne der etter angrepene. Spann ledet også et tre-manns oppdrag til Yakawlang for å forberede ankomsten av forsterkninger, og navnga landingssonen etter sin sønn.

### Qala-i-Jangi

Spann ble drept under et opprør i Qala-i-Jangi fortet nær Mazar-e Sharif i Nord-Afghanistan i november 2001. Sammen med CIA offiseren David Tyson avhørte han tidligere på dagen den amerikanske Taliban medlemmet John Walker Lindh og andre fanger. Om lag 400 Al-Qaida fanger hadde overgitt seg 24. november og ble holdt i en bygning i fortet. Under et opprør ble Spann angrepet av flere fanger. Han forsvarte seg med gevær og pistol før han ble overmannet og drept. Ifølge militær obduksjon døde han av to skudd i hodet. Kroppen ble hentet ut av afghanske styrker 28. november og fraktet til USA via Tyskland.

### Gravferd og minnesmerker
Spann ble gravlagt på æresgravlunden i Arlington  10. desember 2001. Han ble hedret med en stjerne på CIA Memorial Wall ved hovedkvarteret i Langley, Virginia, og posthumt tildelt utmerkelsene Intelligence Star og Exceptional Service Medallion. En minneplakett ble reist ved Qala-i-Jangi i 2002, og en fremskutt operasjonsbase fikk hans navn. I hjemstaten Alabama ble en strekning av Highway 129 oppkalt etter ham.

## Referanser


## Eksterne lenker
* Honor Mike Spann – Web site about him, but also deals with John Walker Lindh's activities in Afghanistan, maintained by his family.
* House Concurrent Resolution 281, provided by the Federation of American Scientists – U.S. legislation which honored the memory of Spann.
* Remarks by Director of Central Intelligence George Tenet at funeral of Johnny Micheal Spann  – Note: "Micheal" is spelled correctly.
* Got To Decide if He Wants to Live or Die Here' – The interrogation of John Walker Lindh by Spann, shortly before the uprising that took his life.
* H.Con.Res. 281: Honoring Johnny Micheal Spann. *United States House of Representatives*. December 11, 2001.